Þegar ég horfði á fréttir Stöðvar 2 og Þórdís Lóa Þórhallsdóttir , oddviti Viðreisnar og formaður borgarráðs , kvartaði sáran yfir hversu langan tíma borgarstjórnarfundirnir taka . Fram kom að hún og félagi hennar í Pawel Bartoszek óskuðu eftir upplýsingum um hversu mikið kostar fóðra borgarfulltrúa , varaborgarfulltrúa og starfsfólk allt þegar fundir standa fram eftir kvöldi . Ljóst er að þau ætluðu að koma höggi á minnihlutann , stjórnarandstöðuna . Höggið reyndist klámhögg . Fyrst er að nefna að þau fengu kolrangar upplýsingar . Sem eitt og sér segir mikið . Borgarstjórn fundar annan hvern þriðjudag og byrjar fundina klukkan tvö eftir hádegi . Langir fundir á tveggja vikna fresti eru að gera út af við Viðreisnarfólkið . En skoðum Viðreisn . Flokkurinn fékk 8,2 prósent í borgarstjórnarkosningunum . Og fengu tvo borgarfulltrúa af 23 . Þáverandi meirihluti kolféll en endurnýjaði líf sitt með Viðreisn . Núverandi meirihluti hefur 12 af 23 fulltrúum . Viðreisn er í lykilstöðu sem sést best á því að tvö æðstu embætti borgarinnar . Það er forseta borgarstjórnar og formann borgarráðs . Borgarstjóri er síðan ráðinn og vinnur ekki síst í umboði Viðreisnar . Fyrri meirihluti kolféll . Endurlífgun hans er á ábyrgð Viðreisnar . Átta prósenta flokkur ræður því sem hann vill ráða .